ইন্দিরা হৃদয়েশ

ইন্দিরা হৃদয়েশ (২৪ মার্চ ১৯৪১ – ১৩ জুন ২০২১) ছিলেন একজন ভারতীয় রাজনীতিবিদ, যিনি উত্তরাখণ্ড রাজ্যের বাসিন্দা ছিলেন। তিনি ভারতীয় জাতীয় কংগ্রেস দলের সদস্য ছিলেন। তিনি ১৯৭৪ থেকে ২০০০ সাল পর্যন্ত চারবারের মেয়াদে উত্তরপ্রদেশ বিধান পরিষদে নির্বাচিত হয়েছিলেন। তিনি ২০০২, ২০১২ এবং ২০১৭ সালে উত্তরাখণ্ড বিধানসভায় নির্বাচিত হয়েছিলেন। ২০১৪ থেকে ২০১৭ সালের মধ্যে তিনি উত্তরাখণ্ড রাজ্যের অর্থমন্ত্রী ছিলেন। ২০১৭ থেকে ২০২১ সালে তাঁর মৃত্যু পর্যন্ত, তিনি উত্তরাখণ্ড বিধানসভার বিরোধীদলীয় নেতা ছিলেন।

 জীবনী 
সূত্রমতে, ইন্দিরার জন্ম ১৯৪১ সালের ২৪শে মার্চ, হয় এলাহাবাদে অথবা উত্তর প্রদেশের পিলভিটে। তাঁর পরিবার উত্তর প্রদেশের দাশৌলির বাসিন্দা ছিল। তিনি স্নাতকোত্তর এবং সেইসঙ্গে ডক্টরেট ছিলেন। তাঁর তিন পুত্র ছিল। তাঁর কোভিড-১৯ ধরা পড়ে এবং ২০২১ সালে তাঁর হৃদযন্ত্রের অস্ত্রোপচার করা হয়। হৃদরোগে আক্রান্ত হয়ে তিনি ২০২১ সালের ১৩ই জুন মারা যান।

 রাজনৈতিক জীবন 
১৯৭০-এর দশকের মাঝামাঝি সময়ে ভারতীয় জাতীয় কংগ্রেস (আইএনসি) দলের অংশ হিসেবে ইন্দিরা হৃদয়েশ সক্রিয় রাজনীতিতে প্রবেশ করেন। তিনি ১৯৭৪ সালে উত্তর প্রদেশের দ্বিকক্ষবিশিষ্ট বিধানসভার উচ্চকক্ষ অর্থাৎ উত্তর প্রদেশ বিধান পরিষদের প্রথম নির্বাচনে জয়লাভ করেন। ১৯৮৬ - ১৯৯২, ১৯৯২ - ১৯৯৮ এবং ১৯৯৮ - ২০০০ সাল পর্যন্ত তিনি উত্তর প্রদেশ বিধান পরিষদের দ্বিতীয়, তৃতীয় এবং চতুর্থ মেয়াদে জয়লাভ করেন। হৃদয়েশ অবিভক্ত উত্তর প্রদেশের হলদোয়ানি আসনের প্রতিনিধিত্ব করেন। ২০০০ সালে, উত্তর প্রদেশকে ছোট রাজ্যে বিভক্ত করার পর, তিনি নতুন রাজ্য উত্তরাখণ্ডের অন্তর্বর্তীকালীন উত্তরাখণ্ড বিধানসভার সদস্য হন। তিনি ২০০২ - ২০০৭, ২০১২ - ২০১৭ এবং ২০১৭ - ২০২১ সাল পর্যন্ত উত্তরাখণ্ড বিধানসভায় আরও তিনবার জয়লাভ করেন কিন্তু ২০০৭ সালে বংশীধর ভগতের কাছে হেরে যান। তাঁর কার্যক্রমের শেষ মেয়াদে, তিনি উত্তরাখণ্ড বিধানসভার বিরোধী দলনেতা ছিলেন।

২০১২ থেকে ২০১৭ সাল পর্যন্ত, তিনি উত্তরাখণ্ডের অর্থমন্ত্রী ছিলেন এবং সেই সঙ্গে সংসদীয় বিষয়ক, উচ্চশিক্ষা ও পরিকল্পনা মন্ত্রকের দায়িত্বও পালন করেছিলেন। তিনি এন ডি তিওয়ারি, বিজয় বহুগুণা এবং হরিশ রাওয়াতের নেতৃত্বে ধারাবাহিক সরকারে দায়িত্ব পালন করেছিলেন। ২০১৪ সালে, তিনি পরামর্শ দিয়েছিলেন যে তৎকালীন মুখ্যমন্ত্রী বিজয় বহুগুণার পরিবর্তে তিনি নিজে উত্তরাখণ্ডের মুখ্যমন্ত্রীর হওয়ার জন্য উপযুক্ত প্রার্থী। কিন্তু তাঁর প্রস্তাব কংগ্রেস গ্রহণ করেনি।

ইন্দিরাকে সংসদীয় পদ্ধতির একজন বিশেষজ্ঞ হিসেবে বিবেচনা করা হত এবং উত্তরাখণ্ডের রাজনীতিতে তিনি কংগ্রেসের একজন গুরুত্বপূর্ণ কৌশলবিদ ছিলেন।

 নির্বাচনী ইতিহাস 
ইন্দিরার নির্বাচনী ইতিহাস হল:
বছর বিবরণ ১৯৭৪–১৯৮০ উত্তরপ্রদেশ আইন পরিষদে নির্বাচিত (প্রথম মেয়াদ) ১৯৮৬–১৯৯২ উত্তরপ্রদেশ আইন পরিষদে নির্বাচিত (দ্বিতীয় মেয়াদ) ১৯৯২–১৯৯৮ উত্তরপ্রদেশ আইন পরিষদে নির্বাচিত (তৃতীয় মেয়াদ) ১৯৯৮-২০০০ উত্তরপ্রদেশ আইন পরিষদে নির্বাচিত (৪র্থ মেয়াদ) ২০০০-২০০২ উত্তরাখণ্ডের অন্তর্বর্তীকালীন বিধানসভার সদস্য

 উত্তরাখণ্ড বিধানসভার বিরোধী দলনেতা ২০০২-২০০৭ উত্তরাখণ্ড বিধানসভায় নির্বাচিত (প্রথম মেয়াদ)

 গণপূর্ত, সংসদীয় বিষয়ক মন্ত্রী, রাষ্ট্রীয় সম্পদ, তথ্য, বিজ্ঞান ও প্রযুক্তি ২০০৭ হালদওয়ানি থেকে বংশীধর ভগতের কাছে হেরে যান ২০১২–২০১৭ উত্তরাখণ্ড বিধানসভায় নির্বাচিত (দ্বিতীয় মেয়াদ)

 অর্থ, বাণিজ্যিক কর, স্ট্যাম্প এবং নিবন্ধন মন্ত্রকের ক্যাবিনেট মন্ত্রী, বিনোদন কর, সংসদীয় বিষয়, আইনসভা বিষয়ক, নির্বাচন, আদমশুমারি, ভাষা, প্রোটোকল ২০১৭ – ২০২১ উত্তরাখণ্ড বিধানসভায় নির্বাচিত (তৃতীয় মেয়াদ)

 উত্তরাখণ্ড বিধানসভার বিরোধী দলনেতা

 তথ্যসূত্র 

বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:উত্তরাখণ্ড বিধানসভার সদস্য ২০১৭-২০২২
বিষয়শ্রেণী:উত্তরাখণ্ড বিধানসভার সদস্য ২০১২-২০১৭
বিষয়শ্রেণী:উত্তরাখণ্ড বিধানসভার সদস্য ২০০২-২০০৭
বিষয়শ্রেণী:উত্তরাখণ্ড বিধানসভার সদস্য ২০০০-২০০২
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরাখণ্ডের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশ বিধান পরিষদের সদস্য
বিষয়শ্রেণী:অযোধ্যার ব্যক্তি
বিষয়শ্রেণী:২০২১-এ মৃত্যু
বিষয়শ্রেণী:১৯৪১-এ জন্ম